Keskkonnaamet

info@keskkonnaamet.ee 23.08.2022 nr 1-13.1/1930

**Teade Elektrijaama tee 50, Elektrijaama tee 90 ja lähiala detailplaneeringu algatamisest**

Narva Linnavalitsuse Arhitektuuri- ja Linnaplaneerimise Amet teatab Narva Linnavolikogu 26.05.2022 otsusega nr [26](http://www.narvaplan.ee/docs/otsus_2022-05-26_026_ElektrijaamaTee50_90_DP.pdf) Elektrijaama tee 50, Elektrijaama tee 90 ja lähiala detailplaneeringu algatamisest. Planeeringuala asub Elektrijaama linnaosas ja selle pindala on ca 22,4 ha.

Detailplaneeringu koostamise eesmärgiks on Elektrijaama tee 50 ja Elektrijaama tee 90 katastriüksusest 7 eraldiseisva krundi moodustamine, maakasutuse juhtotstarbe muutmine ja täpsustamine juurdepääsuteede lahendamine ning ehitusõiguse määramine. Algatatav detailplaneering eeldab muudatust kehtiva üldplaneeringu maakasutuse juhtotstarvete osas. Planeeringuga peab täiendavalt määrama Elektrijaama tee 50 kinnistul olemasoleva hoonestuse seadustamise, korrastamise ja edaspidise kasutamise ning ehitustingimused. Detailplaneeringuga tuleb lisaks lahendada juurdepääsu võimalused Balti Elektrijaama teenindava jahutusvee kanali kallastele kanali teenindamise ja puhastamise eesmärgil.

Täiendavat informatsiooni saab ameti koduleheküljelt [www.narvaplan.ee](http://www.narvaplan.ee).

Lugupidamisega

*/allkirjastatud digitaalselt/*

Aina Antson-Manjukevitš

Planeeringute spetsialist

5837 3585, aina.antson@narva.ee